**A picture containing sketch, black, design, black and white

Description automatically generated**

*Etazini ak Mond lan: SS.7.CG.4.1*

***Politik Enteryè ak Politik Etranjè***

**LEKTI #2**

Non: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***SS.7.CG.4.1 Eksplikasyon pou Kritè Referans 2****:* Elèv yo pral idantifye kesyon yo ki gen rapò ak politik enteryè ak politik etranjè Etazini.

Gouvènman Etazini an konsantre sou divès kalite kesyon nan politik enteryè li. Kèk egzanp kesyon ki konsène politik enteryè se byennèt sosyal, swen sante, ak edikasyon.

Byennèt sosyal vle di gouvènman an bay sila yo nan bezwen deseri èd. Gouvènman an gen pwogram ekonomik pou ede manman avèk timoun yo, moun ki nan chomaj yo, ak moun ki andikape yo. Yo te kòmanse pwogram Sekirite Sosyal la an 1936 pou ede granmoun aje lè yo ba yo lajan chak mwa apre yo pran retrèt.

Gouvènman an enplike nan swen sante tou. Yo te kreye Medicare pou ede granmoun aje yo peye pou swen medikal ak medikaman yo bezwen epi yo souvan pa gen mwayen pou peye pou yo. Yo te kòmanse Medicaid pou ede moun pòv yo peye pou swen medikal ak medikaman yo bezwen epi yo souvan pa gen mwayen pou peye pou yo.

**Gouvènman federal** la konsantre tou sou amelyore edikasyon. Gouvènman an bay plizyè pwogram lajan pou ede elèv yo ak pwofesè yo nan tout nivo edikasyon yo. Yon egzanp politik edikasyon onivo federal la se te lwa Pa Kite Okenn Timoun Dèyè a, ki te chanje nòm edikasyon yo ak kreye nouvo tès pou mezire reyisit elèv yo.

Pakont, gouvènman federal la enterese nan zafè etranje yo tou, oswa relasyon yo genyen avèk lòt nasyon yo. Gouvènman federal la elabote **politik etranjè** pou deside kòman li pral entèraji avèk nasyon yo toupatou nan lemonn.

Prezidan an ak **Sekretè Deta** a se otorite prensipal ki responsab zafè politik etranjè yo. Dabitid, yo gen plizyè objektif global pou politik etranjè yo a. Pami objektif sa yo genyen:

1. **sekirite nasyonal** (pwoteje Etazini, sitou onivo fwontyè li yo),
2. **ankouraje lapè**, (kreye relasyon ak alyans avèk lòt nasyon yo,

simaye demokrasi/dyaloge ak lòt nasyon yo sou avantaj yon gouvènman demokratik genyen yo)

1. **ankouraje echanj komès onivo entènasyonal** (achte ak vann machandiz ant peyi yo) epi
2. **bay èd aletranje** (militè, ekonomik, ak lòt kalite èd pou peyi ki nan bezwen yo).
   * Yon egzanp èd etranje se te Plan Marshall la, se grasa limenm Etazini te ede rekonstwi Lewòp aprè destriksyon yo te sibi pandan Dezyèm Gè Mondyal la.

Gouvènman an dwe kreye yon plan pou **diplomasi,** ki vle di plan pou eseye kenbe bonjan relasyon ak lòt nasyon yo. **Anbasadè** yo ak diplomat yo, ki gen ladan Sekretè Deta a, travay toupatou nan lemonn pou jere relasyon sa yo. Pafwa, yo dwe rezoud deseri pwoblèm ki pwente nan relasyon yo genyen ak lòt peyi yo.

Gouvènman Etazini an dwe deside tou avèk ki peyi li dwe fòme alyans. **Òganizasyon Trete Nò Atlantik** la (NATO) se yon egzanp ki montre yon alyans militè ki djanm ant Etazini ak anpil nan peyi Ewopeyen yo.

Pafwa, gouvènman Etazini an siyen **trete** yo, oswa deseri akò fòmèl, avèk otorite lòt nasyon yo pou favorize echanj komès, defans, ak sekirite nasyonal.

Otorite Etazini yo swete **relasyon entènasyonal** yo antretyen yo pral kreye yon pi bon mond, ki pi an sekirite, ak pi pezib.

**alyans** - yon linyon ant nasyon yo pou bay èd ak pwoteksyon

**anbasadè** - yon moun yo voye kòm reprezantan an chèf pwòp gouvènman li nan yon lòt peyi

**diplomasi** - travay ki fèt pou kenbe bonjan relasyon ant gouvènman diferan peyi yo

**politik enteryè** - desizyon yon gouvènman pran sou zafè ki konsène anndan peyi a

**gouvènman federal** - gouvènman ki fonksyone onivo nasyonal; gouvènman Etazini an

**politik etranjè** - desizyon yon gouvènman pran sou zafè ki konsène relasyon yo avèk lòt peyi

**relasyon entènasyonal** - relasyon ki genyen ant nasyon yo toupatou nan lemonn

**Òganizasyon Trete Nò Atlantik (NATO)** - yon gwoup ki gen 28 peyi ki te dakò pou youn pwoteje lòt si ta genyen atak ki fèt kont youn; yo te fonde l an 1949

**Sekretè Deta** - chèf Ministè Zafè Etranje Etazini an; yon manm Kabinè Prezidan an

**trete** - yon akò oswa yon antant ant de oswa plizyè peyi